Scoin

Kumpulan Scoin  merupakan sebuah kumpulan pemuzik dan penyanyi yang ditubuhkan pada 16 Januari 1995 di Malaysia.  Kumpulan ini menyampaikan lagu-lagu Melayu. 

Nama kumpulan ini, Scoin berasal daripada perkataan coin (wang syiling), nama itu diharapkan akan terus berkembang seperti mana wang yang boleh berkembang dari sekecil nilai satu sen sehingga sebesar-besarnya. Ketika mula ditubuhkan, kesemua anggota kumpulan berusia 18 tahun, berasal dari Kuala Lumpur dan sama-sama bersekolah di salah sebuah sekolah menengah di ibu negara. Mereka juga tinggal berdekatan antara satu sama lain.

Nama mereka mula melonjak naik apabila mereka berjaya melepasi uji bakat yang dianjurkan oleh FMC dan seterusnya dilamar sebagai artis. Mereka kemudian berkesempatan untuk merakamkan album di bawah bimbingan Eddie Hamid, seorang komposer yang berpengaruh.

Untuk album sulung Scoin, Eddie Hamid telah berganding bahu dengan Man Toba dan sekali lagi menggunakan perkataan rindu sebagai resipinya untuk melariskan album kumpulan itu. Kumpulan Scoin kemudiannya tampil dengan tiga album studio dan sebuah kompilasi iaitu Rindu-Rinduan Jadi Kenangan (1998), Buah Hatiku (1999), Yang.. Sayang Yang (2000) dan Terbaik... Scoin (2005).

Ahli-ahli
Kumpulan Scoin merupakan kumpulan penyanyi Malaysia. Senarai anggotanya adalah :-
 (Amar) Amar Faizal bin Harun. Pemain gitar. 
 (Wan) Redzuan Abdul bin Manan. Penyanyi.
 (Boy) Mohd Fazrik bin Ismail. Pemain gitar bass.
 (Sham) Zairulhisham bin Rohaizat. Pemain gitar utama. 
 (Hanif) Mohd Hanif bin Khalid. Pemain drum.

Mohd Hanif bin Khalid telah pun keluar dari Kumpulan Scoin pada tahun 2000 untuk menumpukan kepada pelajarannya.

Diskografi
Album studio
 Rindu Rinduan (1998)
 Buah Hatiku (1999)
 Yang Sayang Yang (2000)

Album kompilasi
 Terbaik Scoin (2003)

Rujukan

Pautan Luar 

http://fmcmusic.com.my/store/album/scoin-yang-sayang-yang/
http://www.liriklagu.com/liriklagu_s/Scoin.html

Scoin